**Aðalfundur félags hundaeigenda á Akureyri 7. Febrúar 2023**

Staður: Salur hjá Gæludýr.is kl 19:00

Dagskrá

1. Kosinn fundarstjóri og fundarritari
2. Stjórn gefur skýrslu um starfsemi á liðnu starfsári.
3. Stjórn gefur skýrslu um fjárhag félagsins í heild og leggur fram endurskoðaða reikninga aðalstjórnar og félagsins í heild, svo og sjóða í vörslu félagsins.
4. Lagabreytingar
5. Kosning formanns FHA og annarra stjórnarmanna.
6. Önnur mál.

**Ad 1.**

Kolla setti fundinn. Fundarstjóri kosinn Einar Ingi Einarsson og fundarritari Kolbrún Reynisdóttir

**Ad 2.**

Kolla las skýrslu stjórnar um starfsemi á liðnu starfsári. Eftirfarandi er **Skýrsla stjórnar Félags Hundaeigenda á Akureyri Starfsárið 2022**

Stjórn félagsins reyndi að halda reglulega fundi, en gekk misvel að halda því mynstri. Mestu samskipti fóru þó fram í gegnum facebook skilaboðum og símtölum þar sem var skipulagt og rætt um komandi viðburði og annað tilheyrandi.

Við héldum upp á 10 ára afmæli félagsins með innanbæjar göngu sem endaði nú sem hálfgerð framboðs ganga þar sem heimsótt voru helstu framboðsskrifstofur sem var skemmtilegt og fróðlegt. Seinna um kvöldið var haldið pizzu partý, það hefur nú sést betri mæting en þeir sem mættu áttu góða stund og höfðu gaman af.   
Haldin var merkjamála fyrirlestur af henni Söru Kristínu hjá Betri hundum, og var það virkilega skemmtilegt og fróðlegt sem aldrei er hægt að hlusta of oft á.

Eins og undanfarin ár var haldinn hreinsunardagur á Blómsturvöllum á vorin sem endar með grilli fyrir duglega vinnumenn. Stjórn fór aðeins yfir svæðið og skoðaði hvernig mætti laga girðinguna og ýmislegt á svæðinu sem vonandi verður hægt að gera almennilega núna í sumar.

Félagið fékk boð um að vera með á bleikum dögum hjá Gæludýr.is og vorum við með kynningu á félaginu og fengum mjög skemmtilegar móttökur.  
  
Heitasta umræða stjórnar í ár er “hvað verður um innanbæjarsvæðið” þar sem er í plönum að eigi að byggja á Borgum og höfum við átt góð samskipti með Akureyrarbæ þar sem þau hafa hlustað á okkar tillögur af svæðum og vilja gjarnan vinna með okkur í því verkefni en mikill skortur er af grænum svæðum í bænum svo ekki er komin niðurstaða í þetta ennþá en við erum vongóð og höldum áfram að vinna þetta með þeim.   
Einnig höfum við átt góða fundi með þeim sem viðkemur hundalöggjöfina hér í bænum en hún er orðin úrelt og þarfnast uppfærslu. Við höfum átt gott samstarf með bænum í ár og verið kastað á milli hugmyndum úr báðum áttum en það vill vera stopp einhverstaðar í framkvæmd hverju verður breytt, en við gefumst nú ekki upp á að berjast fyrir okkar rétti.

Félagið gaf jólagjafir í ár og ákveðið var að kaupa gjafabréf hjá gæludýr.is svo allir gætu fundið eitthvað við sitt hæfi og hefur því verið tekið mjög vel.  
  
Við erum enn að reyna að finna okkar takt í breyttu samfélagi eftir covid og erum við með stóra drauma hvernig við getum komið félaginu á gott ról aftur og hlökkum mikið til framtíðarinnar.

**Ad 3.**

María Björk Guðmundsdóttir gaf skýrslu um fjárhag félagsins og endurskoðaða reikninga.

**Ad 4.**

Engar tillögur að lagabreytingum höfðu borist.

**Ad 5.**

Kosning Formanns FHA og annarra stjórnarmanna.

Lena Tómasdóttir ein í framboði til formanns og því sjálfkjörin, allir styðja það. Fimm eru í sitjandi stjórn, áður nefnd Lena, Birna Ásgeirsdóttir, Melkorka Gunnlaugsdóttir, Einar Ingi Einarsson og Ólafur Pálmi Agnarsson.

Úr stjórn ganga Kolbrún Reynisdóttir, Kristbjörg Björnsdóttir, Mjölnir Narfi Ágústsson og María Björk Guðmundsdóttir

Framboð höfðu borist fyrir fundinn, þau Anna Guðrún Jóhannsdóttir, Jón Þorsteinsson og Eiríkur Jónsson

Þetta var samþykkt og mun stjórnin skipa með sér verkum.

**Ad 6.** Önnur mál.

Kolla kynnti tillögur og umræður við bæinn um framtíðar hudasvæði. María benti á breytingu á gjaldskrá

Fleira ekki rætt og fundi slitið klukkan 19:51

Eftir fundinn var Aðalbjörg Jónsdóttir dýralæknir með fyrirlestur um skyndihjálp hunda.

Stjórn þakkar þeim sem komu á fundinn fyrir góðar umræður og Aðalbjörgu fyrir áhugaverðan fyrirlestur.